**ข้อสังเกต/ข้อเสนอแนะของสภามหาวิทยาลัยเทคโนโลยีสุรนารี และ  
คณะกรรมการติดตามและประเมินผลงาน มหาวิทยาลัยเทคโนโลยีสุรนารี**

1. **สรุปมติการประชุมสภามหาวิทยาลัยเทคโนโลยีสุรนารี ครั้งที่ 10/2566** **(****วันเสาร์ที่ 25 พฤศจิกายน พ.ศ. 2566)**

**วาระที่ 3.6 ขออนุมัติ (ร่าง) รายงานการติดตามและประเมินผลงาน มหาวิทยาลัยเทคโนโลยีสุรนารี ประจำปีงบประมาณ พ.ศ. 2566 (1 ตุลาคม พ.ศ. 2565-30 กันยายน พ.ศ. 2566)**

**ข้อสังเกต/ข้อเสนอแนะ**

1. ใน PPT หน้า 24 เรื่องอัตราส่วนจำนวนนักศึกษาต่ออาจารย์ จำแนกตามสำนักวิชานั้น มหาวิทยาลัยควรระบุภาระงานสอนของอาจารย์ เพื่อแสดงให้เห็นถึงสัดส่วนงาน  
   ที่อาจารย์แต่ละสำนักวิชารับผิดชอบด้วย
2. มหาวิทยาลัยควรศึกษาการจัดอันดับของแต่ละสำนักวิชาว่า มทส. อยู่ในอันดับที่เท่าใดของประเทศไทย เพื่อที่มหาวิทยาลัยจะได้รับรู้และปรับปรุงแต่ละสำนักวิชา  
   ให้ตรงตามเป้าหมาย
3. มหาวิทยาลัยควรส่งเสริมการทำงานวิจัยของสำนักวิชาทางด้านวิทยาศาสตร์สุขภาพอย่างจริงจัง โดยกำหนดแนวทางการดำเนินงานด้านการวิจัยให้ชัดเจน
4. มหาวิทยาลัยควรทบทวนเกี่ยวกับกลยุทธ์และทิศทางของมหาวิทยาลัยให้สอดคล้องกับเรื่องที่เกี่ยวข้องกับภาพรวมของประเทศ เช่น เรื่อง BCG เรื่อง ESG และเรื่อง Digital Technology เป็นต้น
5. มหาวิทยาลัยควรเพิ่มกลไกในการติดตามและประเมินผลเกี่ยวกับข้อสังเกต/ข้อเสนอแนะในเรื่องเชิงนโยบายจากสภามหาวิทยาลัย และจากคณะกรรมการประจำสภามหาวิทยาลัยให้เป็นรูปธรรมมากขึ้น โดยอาจมีการลงพื้นที่เพื่อติดตามเรื่องดังกล่าว ปีละ 1-2 ครั้ง เพื่อรายงานผลความคืบหน้าต่อสภามหาวิทยาลัย และคณะกรรมการประจำสภามหาวิทยาลัยที่กำกับดูแล รวมถึงการกำหนดเป้าหมาย กรอบเวลา และ Milestone ร่วมกันระหว่างคณะกรรมการติดตามและประเมินผลงานกับคณะผู้บริหารมหาวิทยาลัย เพื่อให้เกิด Output และ Outcome ต่อมหาวิทยาลัย

**มติที่ประชุม** 1) อนุมัติรายงานการติดตามและประเมินผลงาน มหาวิทยาลัยเทคโนโลยีสุรนารี ประจำปีงบประมาณ พ.ศ. 2566 (1 ตุลาคม พ.ศ. 2565-30 กันยายน พ.ศ. 2566) ตาม (ร่าง) รายงานฯ ที่เสนอ

2) ให้มหาวิทยาลัยรับข้อสังเกต/ข้อเสนอแนะเพื่อพิจารณาดำเนินการต่อไป

1. **สรุปมติการประชุมคณะกรรมการติดตามและประเมินผลงาน มหาวิทยาลัยเทคโนโลยีสุรนารี   
   ครั้งที่ 7/2566 (วันศุกร์ที่ 10 พฤศจิกายน พ.ศ. 2566)**

**วาระที่ 4.1 การประชุมร่วมกับคณะผู้บริหารมหาวิทยาลัยเพื่อพิจารณา (ร่าง) รายงานการติดตามและประเมินผลงาน มหาวิทยาลัยเทคโนโลยีสุรนารี ประจำปีงบประมาณ พ.ศ. 2566 (1 ตุลาคม พ.ศ. 2565-30 กันยายน พ.ศ. 2566)**

**ข้อสังเกต/ข้อเสนอแนะ**

1. มหาวิทยาลัยควรให้ความสำคัญกับคุณภาพของบัณฑิตเป็นเป้าหมายหลัก และควรนำผลของการติดตามไปวิเคราะห์ต่อว่าจะดำเนินการอย่างไร เพื่อการพัฒนามหาวิทยาลัย
2. มหาวิทยาลัยควรสร้างความเข้าใจให้ผู้บริหารได้ตระหนักในเรื่อง Internal Control และเป็นหน้าที่ของผู้บริหารทุกคนที่ต้องกำกับและดูแลในเรื่องนี้
3. มหาวิทยาลัยควรให้ความสำคัญกับการวิจัยที่ตอบสนองความต้องการของประเทศรวมทั้งอาจหาแหล่งทุนวิจัยที่หลากหลายขึ้น และควรมีระบบการบริหารงานวิจัยที่เข้มแข็ง
4. การเผยแพร่ผลงานวิจัยในเชิงคุณภาพนอกจากการตีพิมพ์ผลงานวิจัยแล้ว มหาวิทยาลัยควรให้ความสำคัญกับการเผยแพร่ผลงานวิจัยไปสู่สาธารณะเพื่อใช้ประโยชน์ โดยสื่อสารประเด็นยุทธศาสตร์ด้านวิจัยของมหาวิทยาลัยกับหน่วยงานของรัฐหรือองค์กรต่าง ๆ
5. การดำเนินงานตามเป้าหมายของอธิการบดี ในเป้าหมายที่ 2.1 การได้งานทำของบัณฑิตระดับปริญญาตรี และเป้าหมายที่ 2.2 เงินเดือนเฉลี่ยของบัณฑิตระดับปริญญาตรีที่ได้งานทำ มหาวิทยาลัยควรวิเคราะห์ข้อมูลเพิ่มเติมในเชิงคุณภาพเพื่อใช้ประโยชน์ เช่น บัณฑิตที่ยังไม่ได้งานทำสาเหตุคืออะไร ลักษณะงานของบัณฑิตเป็นอย่างไร อยู่ในส่วนราชการหรือไม่อย่างไร เป็นต้น
6. ใน SUT Scorecard ตัวชี้วัดที่ 14 การพัฒนาระบบ MIS ด้านการเงินการคลัง  
   เพื่อบูรณาการฐานข้อมูลสู่ระบบสารสนเทศสำหรับผู้บริหาร (EIS) มหาวิทยาลัยควรให้ความสำคัญและเร่งรัดการดำเนินงาน เนื่องจากเป็นระบบที่เชื่อมโยงฐานข้อมูลต่าง ๆ ที่สำคัญของมหาวิทยาลัย รวมถึงควรมีการเชื่อมโยงกับฐานข้อมูลของหน่วยวิสาหกิจด้วย
7. มหาวิทยาลัยควรมีการติดตามและเสริมทักษะให้แก่นักศึกษาซึ่งเป็นผลผลิตของมหาวิทยาลัย เช่น การติดตามทิศทางความสามารถของนักศึกษา การให้ความรู้ใน  
   การป้องกันตนเองแก่นักศึกษาในประเด็นเรื่องความรุนแรงในเหตุการณ์ต่าง ๆ   
   การเสริมทักษะด้านวิชาชีพและสุขภาพ เป็นต้น
8. มหาวิทยาลัยควรให้ความสำคัญในเรื่องการทำวิจัยสถาบัน โดยเฉพาะการเชื่อมโยงกับตัวชี้วัดต่าง ๆ ของมหาวิทยาลัย
9. การประมาณการรายได้ของหน่วยวิสาหกิจ ควรพิจารณาให้รอบคอบว่าต้องสามารถทำได้ไม่ตั้งไว้สูงกว่าความเป็นไปได้มากนัก

**มติที่ประชุม** 1) เห็นชอบรายงานการติดตามและประเมินผลงาน มหาวิทยาลัยเทคโนโลยีสุรนารี ประจำปีงบประมาณ พ.ศ. 2566 (1 ตุลาคม พ.ศ. 2565-30 กันยายน พ.ศ. 2566) ตาม (ร่าง) รายงานฯ ที่เสนอ

2) ให้มหาวิทยาลัยพิจารณาดำเนินการตามข้อสังเกต/ข้อเสนอแนะต่อไป

1. **สรุปมติการประชุมคณะกรรมการติดตามและประเมินผลงาน มหาวิทยาลัยเทคโนโลยีสุรนารี****ครั้งที่ 1/2567 (วันเสาร์ที่ 3 กุมภาพันธ์ พ.ศ. 2567)**

**วาระที่ 4.1 ขอความเห็นชอบรายงานการติดตามผลการดำเนินงานของมหาวิทยาลัยเทคโนโลยีสุรนารี ณ ไตรมาสที่ 1 ปีงบประมาณ พ.ศ. 2567**

**ข้อสังเกต/ข้อเสนอแนะ**

1. ในไตรมาสที่ 1/2567 โรงพยาบาล มทส. มีงบประมาณรายรับ-รายจ่ายซึ่งมีแนวโน้มที่ดีขึ้น
2. ใน PPT หน้า 10 ประเด็นในเรื่องเชิงนโยบายที่แสดงให้เห็นถึงระดับค่าวิกฤตนั้นคณะกรรมการติดตามและประเมินผลงานอาจเลือกประเด็นที่มีระดับค่าวิกฤตสูงเป็นเรื่องสำคัญในการติดตามเพิ่มเติม และสื่อสารให้ผู้บริหารได้รับทราบ เช่น เรื่องการบริหารโรงพยาบาล มทส. และสหกิจศึกษา เป็นต้น
3. การนำเสนอต่อสภามหาวิทยาลัย ควรพิจารณานำเสนอในรูปแบบบทสรุปจำนวน 1-2 หน้า โดยมุ่งเน้นที่ผลลัพธ์
4. การติดตามผลการดำเนินงานในแต่ละตัวชี้วัด ควรระบุว่าตัวชี้วัดใดมีผลการดำเนินงานต่ำกว่าแผน เป็นไปตามแผน หรือสูงกว่าแผน เพื่อความชัดเจนเมื่อเทียบกับแผนที่กำหนดไว้ และผลการดำเนินงานของตัวชี้วัดใดที่ต่ำกว่าแผน ไม่เป็นไปตามเป้าหมาย ควรมีการอธิบายเพิ่มเติมถึงปัญหา รวมถึงมีแนวทางการดำเนินการอย่างไรเพื่อให้เป็นไปตามเป้าหมายที่กำหนด
5. การติดตามผลการดำเนินการตั้งแต่ไตรมาสที่ 2/2567 เป็นต้นไป ควรเป็นการติดตามผลการดำเนินงานเทียบกับเป้าหมายหรือแผนการดำเนินงานของปีที่ประเมิน เพื่อให้เห็นพัฒนาการในแต่ละไตรมาส และจะเป็นประโยชน์มากกว่ากับการเทียบแต่ละไตรมาสในปีที่ผ่านมา

**มติที่ประชุม** 1) เห็นชอบรายงานการติดตามผลการดำเนินงานของมหาวิทยาลัยเทคโนโลยีสุรนารี   
ณ ไตรมาสที่ 1 ปีงบประมาณ พ.ศ. 2567 ตามที่เสนอ

2) ให้มหาวิทยาลัยพิจารณาดำเนินการตามข้อสังเกต/ข้อเสนอแนะต่อไป

1. **สรุปมติการประชุมคณะกรรมการติดตามและประเมินผลงาน มหาวิทยาลัยเทคโนโลยีสุรนารี   
   ครั้งที่ 2/2567 (วันพฤหัสบดีที่ 2 พฤษภาคม พ.ศ. 2567)**

**วาระที่ 4.1 ขอความเห็นชอบ (ร่าง) รายงานการติดตามและประเมินผลงาน มหาวิทยาลัย  
เทคโนโลยีสุรนารี ในรอบครึ่งแรกของปีงบประมาณ พ.ศ. 2567 (1 ตุลาคม พ.ศ. 2566 -  
31 มีนาคม พ.ศ. 2567)**

**ข้อสังเกต/ข้อเสนอแนะ**

1. ในหน้าบทสรุป ควรเปลี่ยนชื่อเป็น “บทสรุปผู้บริหาร (Executive Summary)” เพื่อความหมายที่ชัดเจนขึ้น
2. ในเรื่องคะแนนของตัวชี้วัด หากพิจารณาในเชิงคณิตศาสตร์เมื่อผลการดำเนินงาน  
   ไม่เป็นไปตามเกณฑ์การให้คะแนน ควรได้คะแนนเป็น 0 คะแนน
3. ข้อมูลในเรื่องผลงานวิจัยและงานสร้างสรรค์ที่มหาวิทยาลัยยื่นขอจดทะเบียนทรัพย์สินทางปัญญาในหน้า 145 ไม่ทราบว่ามีกี่ผลงานที่มหาวิทยาลัยได้รับสิทธิบัตรแล้ว
4. ใน (ร่าง) ข้อเสนอแนะของคณะกรรมการติดตามและประเมินผลงานในเล่มรายงานการติดตามและประเมินผลงาน มหาวิทยาลัยเทคโนโลยีสุรนารี ในรอบครึ่งแรกของปีงบประมาณ พ.ศ. 2567 เห็นควรเพิ่มอีก 2 เรื่อง ดังนี้
   1. มหาวิทยาลัยมีการพัฒนาระบบ MIS ด้านการเงินการคลัง เพื่อบูรณาการฐานข้อมูลสู่ระบบสารสนเทศสำหรับผู้บริหาร (EIS) (ตัวชี้วัดที่ 14) โดยมีผลการดำเนินงานบรรลุตามเป้าหมายได้ 3 คะแนนในไตรมาสที่ 2 ดังนั้นมหาวิทยาลัยควรใช้ระบบ MIS เพื่อส่งข้อมูลให้ระบบการติดตามและประเมินผลงานของมหาวิทยาลัยได้ทันตามกรอบเวลาและข้อมูลครบถ้วนสมบูรณ์ เพื่อให้ผลการประเมินสะท้อนผลงานของมหาวิทยาลัยได้อย่างแท้จริง
   2. การรายงานผลการดำเนินงานในตัวชี้วัดที่ยังไม่ถึงรอบการประเมิน ควรระบุรายละเอียดผลการวิเคราะห์ด้วยว่า มหาวิทยาลัยดำเนินการในส่วนใดไปแล้วบ้างหรือมีการสรุปข้อมูลเชิงวิเคราะห์ประกอบการรายงานผลด้วย เช่น ในเรื่องการจัดอันดับมหาวิทยาลัยโดย THE World University Rankings ควรรายงานรายละเอียดตัวชี้วัดย่อยในเชิงวิเคราะห์ทั้งด้าน Teaching ด้าน Research ว่ามีแนวโน้มอย่างไร เป็นต้น

**มติที่ประชุม** 1) เห็นชอบ (ร่าง) รายงานการติดตามและประเมินผลงาน มหาวิทยาลัยเทคโนโลยีสุรนารี ในรอบครึ่งแรกของปีงบประมาณ พ.ศ. 2567 (1 ตุลาคม พ.ศ. 2566-  
31 มีนาคม พ.ศ. 2567) ตามที่เสนอ

2) ให้มหาวิทยาลัยพิจารณาดำเนินการตามข้อสังเกต/ข้อเสนอแนะต่อไป

1. **สรุปมติการประชุมคณะกรรมการติดตามและประเมินผลงาน มหาวิทยาลัยเทคโนโลยีสุรนารี   
   ครั้งที่ 3/2567 (วันจันทร์ที่ 13 พฤษภาคม พ.ศ. 2567)**

**วาระที่ 4.1 การประชุมร่วมกับคณะผู้บริหารมหาวิทยาลัย****เพื่อพิจารณา (ร่าง) รายงานการติดตามและประเมินผลงาน มหาวิทยาลัยเทคโนโลยีสุรนารี ในรอบครึ่งแรกของปีงบประมาณ พ.ศ. 2567 (1 ตุลาคม พ.ศ. 2566 - 31 มีนาคม พ.ศ. 2567)**

**ข้อสังเกต/ข้อเสนอแนะ**

1. มหาวิทยาลัยควรรายงานข้อมูลเพิ่มเติมเกี่ยวกับจำนวนทรัพย์สินทางปัญญาที่มหาวิทยาลัยได้รับการจดอย่างเป็นทางการแล้วในปีงบประมาณ พ.ศ. 2567 เพื่อให้ข้อมูลมีความชัดเจนขึ้น
2. การปรับโครงสร้างโรงพยาบาลมหาวิทยาลัยเทคโนโลยีสุรนารีและสำนักวิชาแพทยศาสตร์ ต้องจัดให้มีกลไกทางการบริหารผนวกไว้ในโครงสร้างใหม่ด้วย เพื่อให้ความมั่นใจว่าการประสานงานระหว่างทั้งสองหน่วยงานจะราบรื่น มุ่งประโยชน์   
   ทั้งด้านการเรียนการสอน การให้บริการรักษาพยาบาล และให้โอกาสก้าวหน้าของบุคลากรทั้งสองหน่วยงาน โดยกลไกดังกล่าวต้องไม่ใช่เพียงการพึ่งหรือฝากไว้กับตัวบุคคลเท่านั้น
3. ในรายงานการติดตามและประเมินผลงาน มหาวิทยาลัยเทคโนโลยีสุรนารี ในรอบ  
   สิ้นปีงบประมาณ พ.ศ. 2567 มหาวิทยาลัยควรวิเคราะห์และนำเสนอข้อมูลเพิ่มเติมดังนี้
   1. ในเรื่องผลงานตีพิมพ์ในฐานข้อมูลสากล SCOPUS ควรเพิ่มข้อมูลเกี่ยวกับการตีพิมพ์ในระดับต่าง ๆ (Q1-Q4) จำแนกตามสำนักวิชา เพื่อสะท้อนถึงคุณภาพของผลงานที่ตีพิมพ์ด้วย
   2. ในเรื่องอัตราส่วนจำนวนนักศึกษาต่ออาจารย์ อาจเพิ่มข้อมูลเกี่ยวกับอัตราส่วนจำนวนนักศึกษาต่อภาระงานสอนของอาจารย์ด้วย เนื่องจากบางสำนักวิชามีการสอนรายวิชาพื้นฐาน เพื่อสะท้อนให้เห็นถึงภาระงานสอนได้ชัดเจนรวมถึงการวางแผนอัตรากำลังคน
4. การนำเสนอข้อมูลด้านการจัดการศึกษา นอกจากจำนวนชุดวิชาในระบบคลังหน่วยกิตแล้วอาจพิจารณานำเสนอข้อมูลเกี่ยวกับหลักสูตรใหม่และหลักสูตร Sandbox

**มติที่ประชุม** 1) เห็นชอบ (ร่าง) รายงานการติดตามและประเมินผลงาน มหาวิทยาลัยเทคโนโลยีสุรนารี ในรอบครึ่งแรกของปีงบประมาณ พ.ศ. 2567 (1 ตุลาคม พ.ศ. 2566-  
31 มีนาคม พ.ศ. 2567) ตามที่เสนอ

2) ให้มหาวิทยาลัยพิจารณาดำเนินการตามข้อสังเกต/ข้อเสนอแนะต่อไป